S-6865/2023

Mál þetta, sem dómtekið var 6. desember sl., er höfðað með ákæru, útgefinni af lögreglustjóranum á höfuðborgarsvæðinu 2. nóvember 2023, á hendur J-kk-þgf R-kk-þgf B-kk-þgf D-kk-þgf, kt. [...], [...], fyrir umferðarlagabrot með því að hafa, miðvikudaginn 26. janúar 2022, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóðsýni mældist amfetamín 1100 ng/ml, metýlfenidat 17 ng/ml og tetrahýdrókannabínól 2,1 ng/ml) um Flókagötu við Snorrabraut í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

M: 007- 2022- [...]

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. umferðarlaga nr. 77/2019.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru. Verjandi ákærða krefst vægustu refsingar sem lög leyfa og hæfilegra málsvarnarlauna sér til handa.

Ákærði er fæddur í [...]. Samkvæmt framlögðu fullu sakavottorði ákærða, dagsettu 17. nóvember 2023, á ákærði langan sakaferil að baki sem nær aftur til ársins 1998. Með dómi Héraðsdóms Vesturlands 17. mars 2008 var ákærða gert að greiða 140.000 króna fésekt vegna aksturs undir áhrifum ávana- og fíkniefna, aukþess sem hann var sviptur ökuréttindum í 12 mánuði frá 2. júlí sama ár. Með dómi Héraðsdóms Reykjaness 15. maí 2008 var ákærða gert að greiða 160.000 króna fésekt vegna samkynja brots, en dómurinn var hegningarauki við framangreindan dóm frá 17. mars 2008. Með dómi Héraðsdóms Reykjavíkur 27. nóvember 2008 var ákærða aftur gert að greiða 180.000 króna fésekt vegna samkynja brots, en dómurinn var einnig hegningarauki við framangreindan dóm frá 17. mars 2008. Með dómi Héraðsdóms Suðurlands 22. janúar 2009 var ákærða gert að sæta fangelsi í 2 mánuði, meðal annars vegna aksturs undir áhrifum ávana- og fíkniefna. Með dómi Héraðsdóms Reykjavíkur 8. júní 2009 var ákærða gert að sæta fangelsi í 15 daga vegna aksturs undir áhrifum ávana- og fíkniefna, en sá dómur var hegningarauki við framangreindan dóm frá 22. janúar 2009. Þá var á kærða gert að sæta fangelsi í 30 daga með dómi Héraðsdóms Reykjavíkur 27. september 2012 vegna aksturs undir áhrifum ávana- og fíkniefna, sem og aksturs sviptur ökuréttindum, en ákærða var veitt reynslulausn af eftirstöðvum dómsins þann 24. ágúst 2014. Þá var ákærða gert að greiða sekt að fjárhæð 100.000 króna með viðurlagaákvörðun réttarins 20. janúar 2014, meðal annars vegna aksturs sviptur ökuréttindum. Með dómi Héraðsdóms Reykjaness 30. apríl sama ár var ákærða gert að greiða sekt að fjárhæð 100.000 króna vegna aksturs sviptur ökuréttindum, en dómurinn var hegningarauki við framangreinda viðurlagaákvörðun frá 20. janúar 2014. Með dómi Héraðsdóms Reykjavíkur 20. nóvember 2019 var ákærða gert að sæta fangelsi í 105 daga, meðal annars vegna aksturs undir áhrifum ávana- og fíkniefna, og aksturs sviptur ökuréttindum. Loks var ákærða gert að sæta fangelsi í 6 mánuði með dómi Héraðsdóms Reykjavíkur 3. mars 2022 vegna ýmissa brota, meðal annars aksturs undir áhrifum ávana- og fíkniefna, og aksturs sviptur ökuréttindum. Að öðru leyti hefur sakarferill ákærða ekki þýðingu við úrlausn máls þessa.

Brot ákærða samkvæmt ákæru voru framin fyrir uppkvaðningu framangreinds dóms frá 3. mars 2022. Verður ákærða því dæmdur hegningarauki vegna þeirra brota nú.

Við ákvörðun refsingar í máli þessu verður því lagt til grundvallar að ákærði hafi í fimmt asinn, innan ítrekunartíma í skilningi 71. gr. almennra hegningarlaga nr. 19/1940, gerst sekur um akstur undir áhrifum ávana- og fíkniefna, en í fjórða sinn ekið sviptur ökuréttindum.

Við þingfestingu málsins játaði ákærði brot sín skýlaust. Horfir það honum til málsbóta, sbr. 8. tölul. 1. mgr. 70. gr. laga nr. 19/1940. Ákærði hefur einnig verið án vímuefna í nokkurn tíma og hefur hafið nám hjá Hringsjá í náms- og starfsendurhæfingu. Þykir það einnig vega ákærða til málsbóta, sbr. 5. tölul. sama ákvæðis. Hins vegar eru brot ákærða ítrekuð og til þess fallin að valda hættu í umferðinni. Vegur það honum til refsiþyngingar, sbr. einkum 3. tölul. 1. mgr. 70. gr. laga nr. 19/1940.

Með hliðsjón af framangreindu, sakarefni þessa máls og dómvenju þykir refsing ákærða hæfilega ákveðin fangelsi í 75 daga.

Undir meðferð málsins upplýsti sækjandi um að fallið væri frá kröfu um sviptingu ökuréttinda. Verður ævilöng svipting ökuréttinda ákærða því ekki áréttuð.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 150.660 krónur að meðtöldum virðisaukaskatti, og 140.512 krónur í annan sakarkostnað.

Af hálfu ákæruvaldsins flutti málið S-kvk-nf R-kvk-nf A-kvk-nf aðstoðarsaksóknari.

K-kvk-nf R-kvk-nf G-kvk-nf aðstoðarmaður dómara kveður upp þennan dóm.

Dómsorð:

Ákærði, J-kk-nf R-kk-nf B-kk-nf D-x-x, sæti fangelsi í 75 daga.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 150.660 krónur að meðtöldum virðisaukaskatti, og 140.512 krónur í annan sakarkostnað.

K-kvk-nf R-kvk-nf G-kvk-nf